Gunnar Reiss-Andersen

**Gunnar Reiss-Andersen** (født 21. august 1896 i Larvik, død 30. juli 1964 i Arendal) var en norsk forfatter, hovedsakelig av lyrikk. 

## Liv og virke
### Bakgrunn
Gunnar Reiss-Andersen ble førdt 21. august 1896 i Larvik, som sønn av kontorsjef Hans Andersen (1869–1900) og manufakturhandler Helga Reiss (1869–1957). Han tok etternavn fra begge foreldrene. 17 år gammel dro han til sjøs og seilte i ett år med en brigg der onkelen Knut Knutsen var skipper. Etter examen artium ved Frogner Høiere Almenskole i Kristiania i 1916 innrullerte han seg i militæret og utdannet seg til underoffiser. Han studerte kunstmaling i København og Paris. I flere år virket han som kunstmaler, illustratør med utforming av bokomslag, og kunstanmelder i *[[Arbeiderbladet]]*.

Gunnar Reiss-Andersen var gift første gang 1921 med Elisabeth «Lizzie» Waage (1898–1962). De ble skilt, men var foreldre til journalisten Gry Waage. Reiss-Andersen ble gift i 1925 med Tordis Anker Castberg (1899–1967), datter av fiolinist Torgrim Castberg (1874–1928). Deres sønn Helge Reiss-Andersen (1926-2019) var far til høyesterettsadvokat Berit Reiss-Andersen. Gunnar Reiss-Andersen var også far til journalisten Dag Halvorsen etter et forhold med Ida Halvorsen (1907-1984).

### Dikter
I 1921 debuterte han som lyriker med diktsamlingen *Indvielsens aar*.

Han deltok i motstandskampen under Andre verdenskrig og flyktet til Sverige. Under oppholdet i Sverige kom han i kontakt med den modernistiske svenske lyrikken, og ble sterkt påvirket av denne. Med det fyldige bindet Samlede dikt (1946) fremstod han i etterkrigsårene som en av de store norske samtidspoeter, aktet og æret også i nabolandene.

Reiss-Andersen fikk Statens kunstnerlønn fra 1945. I 1962 ble han utnevnt til ridder av 1. klasse av St. Olavs Orden. Fra 1963 mottok han også en æreslønn fra Gyldendal. 

## Ettermæle
Hans kanskje mest kjente dikt «Til hjertene», er brukt som ledemotiv i Gunnar Staalesens krimnovelle *Gunnar Reiss-Andersen, sa han*.

Svartmetallbandet Vreid har basert alle tekstene fra *[[I krig]]* på *Dikt fra Krigstiden*.

En byste av Reiss-Andersen, utført av Stinius Fredriksen, ble avduket i Larvik i 1977 og står i utkanten av bøkeskogen i Larvik.

## Bibliografi
* *Indvielsens aar* &ndash; diktsamling (1921)
* *Mellem Løven og Venus* &ndash; diktsamling (1923)
* *Solregn* &ndash; diktsamling (1924)
* *Nyt liv* &ndash; roman (1925)
* *Kongesønnens bryllup* &ndah; diktsamling (1926)
* *Himmelskrift* &ndash; diktsamling (1928)
* *Lykkens prøve* &ndash; diktsamling; (1931)
* *Spanske farver og annen kulør* &ndash; sakprosa, reiseskildring (1933)
* *Horisont* &ndash; diktsamling (1934)
* *Vidnesbyrd* &ndash; diktsamling (1936)
* *Sensommerdagene* &ndash; diktsamling (1940)
* *Kampdikt fra Norge 1940-43* &ndash; diktsamling, utgitt i Stockholm og København (1943)
* *Norsk røst* &ndash; diktsamling, utgitt i Stockholm (1944)
* *Henrik Wergeland* &ndash; krønikespill, utgitt i Stockholm (1944)
* *Dikt fra krigstiden* &ndash; diktsamling, redigert utgave av *Kampdikt fra Norge* og *Norsk røst* (1945)
* *Samlede dikt* &ndash; diktsamling (1946)
* *Prinsen av Isola* &ndash; diktsamling (1949)
* *Lykkens prøve* &ndash; dikt i utvalg (1950)
* *Det smilende alvor* &ndash; essays (1954)
* *Usynlige seil* &ndash; (1956)
* *År på en strand* &ndash; (1962)
* *Dikt i utvalg 1921-1962* &ndash; dikt i utvalg, posthumt (1972)

## Hørespill
* *[[Mannen fra drømmene]]* (Sendt 11. mars 1939. Instruktør: Gunnar Neels-Hansson)
* *[[Scener fra Henrik Wergelands liv]]* (Sendt 17. juni 1945. Instruktør: Knut Hergel)
* Han fortsatte med å oversette utenlandske stykker for NRK fram til 1961

## Diskografi

## Diskografi over dikt av Gunnar Reiss-Andersen lest av andre personer

                                                                                                                
## Priser og utmerkelser
* Gyldendals legat 1941
* Doblougprisen 1953
* Ridder av 1. klasse av St. Olavs Orden 1962

## Referanser


## Eksterne lenker
* 
* Vestfoldportalen forfatterbiografi. Diktet *Til hjertene* gjengis. 
* NRK: Lydfil med Gunnar Reiss-Andersen
* Digitaliserte bøker av Reiss-Andersen hos Nasjonalbiblioteket.